gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
પૂણેના યુવા બૅટ્સમૅન ફટકાર્યા આક્રમક 93 રન, કલકત્તાને 4 વિકેટથી હરાવીને કુલ 14 પોઈન્ટ સાથે પૂણેની ટીમ પહોંચી પ્લેઑફની વધુ નજીક
યુવા ઓપનર રાહુલ ત્રિપાઠીએ બાવન બૉલમાં ૭ સિક્સર અને ૯ ચોગ્ગાની મદદથી ફટકારેલા ૯૩ રનના પરિણામે ગઈ કાલે ઈડન ગાર્ડન્સમાં રમાયેલી મૅચમાં પુણેએ કલકત્તાને ૪ વિકેટથી હરાવ્યું હતું. આ જીતને કારણે પુણે ૧૧ મૅચમાં ૭ જીત સાથે ૧૪ પૉઇન્ટ મેળવી પ્લેઑફની વધુ નજીક પહોંચ્યું હતું.
પુણેએ ગઈ કાલે અસરકારક બોલિંગને કારણે કલકત્તાને ૮ વિકેટે ૧૫૫ સુધી સીમિત રાખ્યું હતું. કલકત્તાએ ઘરઆંગણે જ તેમની આ સીઝનની સૌથી ખરાબ શરૂઆત કરતાં પહેલી ૧૦ ઓવરમાં ૪ વિકેટ ગુમાવીને માત્ર પંચાવન રન જ કર્યા હતા. એના ટોચના ખેલાડીઓ સુનીલ નારાયણ ઝીરો, ગૌતમ ગંભીર (૨૪), શેલ્ડન જૅક્સન (૧૦) અને યુસુફ પઠાણ (૪) ડગઆઉટમાં પરત ફર્યા હતા.
પુણેના બોલર જયદેવ ઉનડકટે પોતાની IPLની પહેલી મેઇડન ઓવર નાખી હતી જેમાં તેણે એક વિકેટ પણ ઝડપી હતી. તેણે કુલ ચાર ઓવરમાં ૨૮ રન આપી બે વિકેટ લીધી હતી. મનીષ પાંડે (૩૭) અને કૉલિન ડી ગ્રૅન્ડહોમ (૩૬) વચ્ચે થયેલી ૪૮ રનની પાર્ટનરશિપે કલકત્તાની ઇનિંગ્સને સન્માનજનક સ્થિતિએ પહોંચાડી હતી. ઉનડકટે જ ગ્રૅન્ડહોમની વિકેટ ૧૭મી ઓવરમાં લીધી હતી. સૂર્યકુમાર યાદવે ૧૬ બૉલમાં આક્રમક ૩૦ રન કર્યા હતા.
સ્મિથે યુવા બોલર વૉશિંગ્ટન સુંદર પર વિશ્વાસ મૂકીને તેને ઇનિંગ્સની ચોથી ઓવરમાં જ બોલાવ્યો હતો, જેણે શેલ્ડન જૅક્સનને હિટ વિકેટ આઉટ કરાવ્યો હતો. ગૌતમ ગંભીરે વૉશિંગ્ટનના બે બૉલમાં એક ફોર અને એક સિક્સર ફટકારી હતી. ત્યાર બાદ તે રહાણેના હાથમાં કૅચ-આઉટ થયો હતો, જેને કારણે કલકત્તાએ પાવરપ્લેમાં ૪૧ રનમાં ત્રણ વિકેટ ગુમાવી હતી, જે એનો આ સીઝનમાં બીજા ક્રમાંકનો પાવરપ્લેમાં ખરાબ દેખાવ હતો. વળી હાલતને વધુ બગાડતાં ઇમરાન તાહિરે ૧૦મી ઓવરમાં યુસુફ પઠાણને આઉટ કર્યો હતો.
IPLમાં કોણ કેટલા પાણીમાં?
ટીમ    મૅચ    જીત    હાર    અનિર્ણીત    પૉઇન્ટ    રનરેટ
મુંબઈ ઇન્ડિયન્સ    ૧૦    ૮    ૨    ૦    ૧૬    † ૦.૪૨૭
કલકત્તા નાઇટ રાઇડર્સ    ૧૧    ૭    ૪    ૦    ૧૪    † ૦.૭૨૫
રાઇઝિંગ પુણે સુપરજાયન્ટ    ૧૧    ૭    ૪    ૦    ૧૪    - ૦.૧૨૩
સનરાઇઝર્સ હૈદરાબાદ    ૧૧    ૬    ૪    ૧    ૧૩    † ૦.૬૫૯
કિંગ્સ ઇલેવન પંજાબ    ૯    ૪    ૫    ૦    ૮    † ૦.૨૨૮
દિલ્હી ડેરડેવિલ્સ    ૯    ૩    ૬    ૦    ૬    - ૦.૦૯૪
ગુજરાત લાયન્સ    ૧૦    ૩    ૭    ૦    ૬    - ૦.૩૨૩
રૉયલ ચૅલેન્જર્સ બૅન્ગલોર    ૧૧    ૨    ૮    ૧    ૫    - ૧.૪૪૧
નોંધ : દરેક ટીમ ૧૪ લીગ મૅચ રમશે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.